open-index/open-wikipedia-markdown huggingface dataset:
Αναβαθμίδα

μικρογραφία|Παράδειγμα
**Αναβαθμίδες** ή **πεζούλες** είναι μικρές οριζόντιες επιφάνειες εδάφους, που δημιουργήθηκαν από τον άνθρωπο σε εδάφη που έχουν μεγάλη κλίση, με σκοπό τη διευκόλυνση της καλλιέργειας. Η στήριξη του εδάφους γινόταν με ξερολιθιές, δηλαδή τοίχους κατασκευασμένους με πέτρες χωρίς τη χρήση λάσπης.

Ανάλογα με την τοπογραφία, την κλίση, το κλίμα, το γεωλογικό υπόστρωμα και τις καλλιέργειες κάθε περιοχής επιλέγεται και το είδος των αναβαθμίδων που κατασκευάζονται.

Σε πολλές περιοχές της Ελλάδας και κυρίως στα νησιά συναντάμε αυτόν τον τρόπο καλλιέργειας δημιουργώντας ένα όμορφο τοπίο. Για παράδειγμα, στη Λέσβο η κατασκευή αυτή είναι συνυφασμένη με την καλλιέργεια της ελιάς και αποτελεί το ιδιαίτερο χαρακτηριστικό του γεωφυσικού τοπίου του νησιού.

## Εφαρμογή
Η πλαγιά τέμνεται κατά μήκος των ισοϋψών καμπυλών και ποσότητα εδάφους μετακινείται, προκειμένου να σχηματιστεί μία επίπεδη αναβαθμίδα για καλλιέργεια. Ένα ανάχωμα, γενικά αποτελούμενο από πέτρες, κατασκευάζεται για τη στήριξη της αναβαθμίδας. Καθώς απαιτείται μεγάλος αριθμός τεμαχισμών και γεμισμάτων ανά μονάδα επιφάνειας, οι αναβαθμίδες αναχώματος μπορεί να μην αποτελούν τη βέλτιστη πρακτική σε εδάφη τα οποία διαβρώνονται εύκολα. Οι καλλιέργειες σε αναβαθμίδες χρησιμοποιήθηκαν πολύ στο παρελθόν και διατηρούνται ως μέρος της πολιτιστικής κληρονομιάς σε ορισμένες περιοχές.
## Μνημείο Παγκόσμιας Κληρονομιάς
Διάφορες τοποθεσίες με αναβαθμίδες στον κόσμο έχουν ανακυρηχθεί Μνημείο Παγκόσμιας Κληρονομιάς, όπως για παράδειγμα οι αναβαθμίδες καλλιέργειας ρυζιού στο Γιουνάν της Κίνας και στο Μπανάουε των Φιλιππίνων.
430x430px|Καλλιέργειες ρυζιού στο Μπανάουε|κέντρο|μικρογραφία
κέντρο|μικρογραφία|149x149εσ

## Πλεονεκτήματα
Οι καλλιέργειες σε αναβαθμίδες διευκολύνουν την καλλιέργεια στις πλαγιές και οδηγούν στη μειωμένη απορροή και τη βελτιωμένη συγκράτηση του νερού. Συνήθως η διατήρηση παλαιών αναβαθμίδων σε καλή κατάσταση προλαμβάνει τη διάβρωση και διασφαλίζει τη συνεχή ύπαρξη παραδοσιακών τοπίων.

## Μειονεκτήματα
Η κατασκευή νέων αναβαθμίδων απαιτεί υψηλή εισροή εργασίας και ενέργειας. Επιπλέον, περιλαμβάνει τη μετακίνηση σημαντικής ποσότητας εδάφους και, επομένως, επηρεάζει σημαντικά το τοπίο και το όλο περιβάλλον. Οι αναβαθμίδες απαιτούν υψηλό επίπεδο συντήρησης και εάν εγκαταλειφθούν υπόκεινται σε διάβρωση. Επιπλέον, οι αναβαθμίδες συχνά βρίσκονται σε απομακρυσμένες ή απρόσιτες περιοχές από τις οποίες έχει φύγει πλέον το ειδικευμένο εργατικό δυναμικό και έχει μειωθεί σημαντικά ο αγροτικός πληθυσμός. Οι καλλιέργειες σε αναβαθμίδες επίσης δεν είναι κατάλληλες για τη γεωργία όταν πρέπει να χρησιμοποιηθούν μεγάλα και βαριά γεωργικά μηχανήματα.

## Παραπομπές


Κατηγορία:Γεωλογία
Κατηγορία:Γεωγραφία
Ματθίλδη του Μπράουνσβαϊγκ-Λύνεμπουργκ

Η **Ματθίλδη**, γερμ.: Mechthild von Braunsweig-Lüneburg von Welfen (1276 - 26 Απριλίου 1318) από τον Οίκο των Γουέλφων ήταν Γερμανίδα ευγενής, κόρη του δούκα του Μπάουνσβαϊγκ-Λύνεμπουργκ και με τον γάμο της έγινε δούκισσα των Γκλόγκουφ, Στσινάβα, κ.λπ.

## Βιογραφία
Ήταν η μόνη κόρη του Αλβέρτου Α΄ δούκα του Μπράουνσβαϊγκ-Λύνεμπουργκ από τη (δεύτερη) σύζυγό του, Αδελαΐδα/Αλεσσίνα των Αλεράμιτσι, κόρη του Bονιφάτιου Β΄ μαργράβου του Μομφερράτου.

Τον Μάρτιο του 1291 η Mατθίλδη παντρεύτηκε τον Ερρίκο Γ΄ δούκα του Γκλόγκουφ. Με αυτήν την ένωση ο Ερρίκος Γ΄ κέρδισε έναν σημαντικό σύμμαχο, στον αγώνα του εναντίον τού Ερρίκου Ε΄ δούκα της Λεγκνίτσα.

Κατά τη διάρκεια του γάμου της η Mατθίλδη γέννησε πέντε γιους και τέσσερις κόρες. Μετά το τέλος του Ερρίκου Γ΄ το 1309, και παρά το γεγονός ότι ο μεγαλύτερος γιος της Ερρίκος Δ΄ ο *Πιστός* ήταν πια ενήλικος για να κυβερνήσει μόνος του, η Mατθίλδη έγινε η επίτροπος των δουκάτων τού συζύγου της -εκτός τού Γκλόγκουφ που της είχε δοθεί από τον Ερρίκο Γ΄ στη διαθήκη του ως ιδιοκτησία χηρείας- έως το 1312.

Μετά το τέλος της, το Γκλόγκουφ κληρονόμησαν οι γιοί της Ερρίκος Δ΄ και Πσέμκο Β΄ ως συγκυβερνήτες έως το 1321, όταν διαίρεσαν τις κτήσεις τους και ο Πσέμκο Β΄ διατήρησε το Γκλόγκουφ ως μοναδικός κυβερνήτης.

### Οικογένεια
Παντρεύτηκε το 1291 τον Ερρίκο Γ΄ δούκα του Γκλόγκουφ και είχε τέκνα: 
* Ερρίκος Δ΄ ο Πιστός 1292-1342 δούκας των Ζαγκάνι, Στσινάβα, Γκλόγκοφ, Ολεσνίτσα, κ.ά.
* Kορράδος Α΄ 1294-1366, δούκας των Ζαγκάνι, Στσινάβα, Ολεσνίτσα, κ.ά.
* Μπολέσλαφ 1295 -1321, δούκας των Ολεσνίτσα, Ναμύσλουφ, Γκνιεζνο, Κάλις.
* Αγνή 1296-1361, παντρεύτηκε πρώτα τον Όθωνα Γ΄ δούκα της Βαυαρίας και μετά τον Άλραμ κόμη του Χαλς.
* Σαλώμη 1297-1309.
* Ιωάννης 1298-1365, δούκας των Πόζναν, Στσινάβα.
* Αικατερίνη 1300-1323/26), παντρεύτηκε πρώτα τον Ιωάννη Ε΄ μάργραβο του Βρανδεμβούργου-Ζάλτσβεντελ και μετά τον Ιωάννη Γ΄ κόμη του Χόλσταϊν-Πλεν.
* Πσέμκο Β΄ 1305-1331, δούκας των Ζαγκάνι, Στσινάβα, Ολεσνίτσα, κ.ά.
* Χέντβιχ 1308-1309.

## Παραπομπές


## Βιβλιογραφικές αναφορές
*  [ αυτο-δημοσιευμένη πηγή ] 
*    
* Γενεαλογική βάση δεδομένων από τον Herbert Stoyan

Κατηγορία:Οίκος των Πιαστ
Κατηγορία:Δούκισσες του Μπράουνσβαϊγκ-Λύνεμπουργκ
Ντάνα Πάολα

Η **Ντάνα Πάολα** (*Danna Paola*, γεννημένη ως Ντάνα Πάολα Ριβέρα Μουνγκία *Danna Paola Rivera Munguía*, 23 Ιουνίου 1995 -) είναι Μεξικανή ηθοποιός, τραγουδίστρια και μοντέλο.

## Φιλμογραφία
**Τηλενουβέλες**
**Rayito de luz* - 2000, ως Λουπίτα Λέρμα
**María Belén* - 2001, ως Μαρία Μπελέν Γκαρσία Μαρίν
**¡Vivan los niños!* - 2002/03, ως Εστρέγια Ερρέρα
**De pocas, pocas pulgas* - 2003, ως Έιμι "Λα Σερενίτα"
**Amy, la niña de la mochila azul* - 2004, ως Έιμι Γρανάδος-Μπετανκούρ Αρτεάγα
**[[Πεντάμορφη|Contra viento y marea]]* - 2005, ως Νατάλια (παιδί)
**Pablo y Andrea* - 2005, ως Αντρέα Σααβέδρα
**Muchachitas como tú* - 2007, ως Πάολα Ντανιέλα
**Querida enemiga* - 2008, ως Μπετίνα Αγιλάρ Ουγάρτε
**Atrévete a soñar* - 2009/10, ως Πατρίσια "Πατίτο" Περάλτα Κάστρο
**¿Quién es quién?* - 2015/16, ως Παλόμα Ερνάντες
**La Doña* - 2016/20, ως Μόνικα Εουλάλια Ερνάντες

**Τηλεόραση**
**La Parodia* - 2002, (1 επεισόδιο)
**La familia P. Luche* - 2002/03, ως Μαρία Μπελέν Γκαρσία Μαρίν (1 επεισόδιο)
**Alegrijes y rebujos* - 2004, ως Η ίδια (1 επεισόδιο)
**El privilegio de mandar* - 2005, ως Η ίδια (1 επεισόδιο)
**La hora pico* - 2007, (1 επεισόδιο) 
**Objetos perdidos* - 2007, ως Ανίτα (1 επεισόδιο)
**Objetos perdidos* - 2007, ως Παιδί (1 επεισόδιο)
**XHDRbZ* - 2007, ως Χρυσό Κορίτσι (1 επεισόδιο)
**La rosa de Guadalupe* - 2008, ως Σαμάντα (1 επεισόδιο)
**Plaza Sésamo* - 2009, ως Πατίτο (1 επεισόδιο)
**Como dice el dicho* - 2013, ως Μάιρα Μάτα (1 επεισόδιο)
**José José, el príncipe de la canción* - 2018, ως Λουσέρο (11 επεισόδια)
**[[Elite (τηλεοπτική σειρά)|Élite]]* - 2018/21, ως Λουκρέσια "Λου" Μοντεσίνος Χέντριχ
**La Academia* - 2019/20, ως Κριτής	

    
**Ταινίες**
**Arráncame la vida* - 2008, ως Λίλια Ασκένσιο (12 ετών)
**[[Μαλλιά Κουβάρια|Tangled]]* - 2010, ως Ραπουνζέλ (φωνή, μεταγ. στην ισπανική version)
**Home* - 2015, ως Τιπ Τούτσι (φωνή, μεταγ. στην ισπανική version)
**Lo más sencillo es complicarlo todo* - 2018, ως Ρενάτα Αλεχάντρο
**Raya y el último dragón* - 2021, ως Ράγια (φωνή, μεταγ. στην ισπανική version)

		
**Θέατρο**
**Regina: Un Musical Para Una Nación Que Despierta* - 2003
**Anita la huerfanita* - 2004
**Wicked* - 2013/15
**Hoy no me puedo levantar* - 2015/16

## Δισκογραφία
**Mi globo azul* (2001)
**Océano* (2004)
**Chiquita pero picosa* (2005)
**Danna Paola* (2012)
**SIE7E +* (2020)
**K.O.* (2021)

## Βραβεία & υποψηφιότητες
;Βραβεία 

## Παραπομπές


## Εξωτερικοί Σύνδεσμοι

* 
* Official website
* Talent Agency Profile
* Danna Paola en YouTube
* 
* 
* 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Κατηγορία:Μεξικανοί τραγουδιστές
Κατηγορία:Μεξικανές μοντέλα
Αγνή του Μπράουνσβαϊγκ-Γκρούμπενχαγκεν

Η **Αγνή**, γερμ.: Agnes von Braunsweig-Grubenhagen (π.1406 - 18 Νοεμβρίου 1439) από τον Οίκο των Γουέλφων ήταν, από το 1412 έως το 1439, ηγουμένη του αβαείου του Γκάντερσχαϊμ ως Αγνή Β΄.

## Βιογραφία
Ήταν η πρώτη κόρη του Ερρίκου Α΄ δούκα του Μπράουνσβαϊγκ-Γκρούμπενχαγκεν και της Ελισάβετ των Γουέλφων, κόρης του Όθωνα Α΄ δούκα του Μπράουνσβαιγκ-Γκέτινγκεν. Ήταν περίπου έξι ετών όταν εξελέγη ηγουμένη του αβαείο του Γκάντερσχαϊμ. Ο πάπας επιβεβαίωσε την εκλογή της Αγνής αν και ήταν ανήλικη, ωστόσο διόρισε έναν πρύτανη στο αβαείο ως φύλακα και επίτροπό της. Γύρω στο 1425 η Αγνή άρχισε να κυβερνά χωρίς επίτροπο.

Απεβίωσε το 1439 και τάφηκε στη μονή.

## Διαίρεση της κληρονομίας των Γουέλφων
Σε σχέση με τη διαίρεση της κληρονομίας των Γουέλφων  μετά το τέλος των κυρίων του Χόμπουργκ, μετέφερε το κάστρο και την πόλη του Γκάντερσχαϊμ και τα κάστρα του Ζέεζεν και του Στάουφενμπουργκ στον Όθωνα Β΄ του Μπράουνσβαϊγκ-Γκέττινγκεν. Αυτή μετέφερε το κάστρο Άσενμπουργκ, το Γκίφχορν, το κάστρο και την πόλη του Λύνεμπουργκ, το κάστρο Γκρέενε, το Λύτχορστ, το ήμισυ του φέουδου του Χόμπουργκ, το κάστρο Λάουενσταϊν και την πρώην κομητεία του Βέρνιγκεροντε στον Γουλιέλμο Γ΄ δούκα του Μπράουνσβαϊγκ-Βόλφενμπυτελ. 

## Βιβλιογραφικές αναφορές

Κατηγορία:Οίκος των Γουέλφων
Έιμι Κόνεϊ Μπάρετ

Η **Έιμι Βίβιαν Κόνεϊ Μπάρετ** (αγγλ. *Amy Vivian Coney Barrett*, 28 Ιανουαρίου 1972), είναι Αμερικανίδα δικαστικός και νομικός, που υπηρετεί ως Ανώτατη Δικαστής του Ανωτάτου Δικαστηρίου των Ηνωμένων Πολιτειών από το 2020. Είχε προταθεί από τον πρόεδρο Ντόναλντ Τραμπ στις 26 Σεπτεμβρίου 2020. Προηγουμένως, υπηρέτησε ως Ομοσπονδιακή Δικαστής του Εφετείου των Ηνωμένων Πολιτειών για την 7η περιφέρεια από το 2017 έως το 2020. 

Επιπλέον, πριν την δικαστική της καριέρα, ήταν καθηγήτρια συνταγματικού δικαίου και νομικής ερμηνείας, στη νομική σχολή του Πανεπιστημίου Νοτρ Νταμ της Ιντιάνα, καθώς επίσης, ήταν και δικηγόρος. 

Η υποψηφιότητα της Μπάρετ στο Ανώτατο Δικαστήριο τον Σεπτέμβριο-Οκτώβριο 2020, ήλθε για να αντικαταστήσει την Ρουθ Μπέιντερ Γκίνσμπεργκ.  Η υποψηφιότητα, ήταν αμφιλεγόμενη εκ μέρους των Δημοκρατικών, λόγω της επερχόμενης προεδρικής εκλογής του Νοεμβρίου, της ανεκπλήρωτης επιθυμίας της Γκίνσμπεργκ (ότι "δεν επιθυμούσε να καλυφθεί η θέση της πριν τις εκλογές") και της προηγούμενης άρνησης των Ρεπουμπλικανών το 2016 να ακροάσουν τον τότε υποψήφιο (και νυν γενικό εισαγγελέα) Μέρικ Γκάρλαντ. Τον επόμενο μήνα, η Γερουσία των Ηνωμένων Πολιτειών, ψήφισε 52-48 για την υποψηφιότητα της Μπάρετ, με ομόφωνη καταψήφιση της υποψηφιότητάς της εκ μέρους των Δημοκρατικών. 

Θεωρείται, συντηρητική δικαστής και η ίδια αναφέρει ότι υποστηρίζει "αυθεντική ερμηνεία του Συντάγματος". 

## Παραπομπές


Κατηγορία:Μέλη του Ανωτάτου Δικαστηρίου των ΗΠΑ
Κατηγορία:Αμερικανοί δικαστές
Κατηγορία:Αμερικανοί νομικοί
Κατηγορία:Αμερικανοί πανεπιστημιακοί
Κατηγορία:Δικαστικοί
Κατηγορία:Αμερικανοί δικηγόροι
Σοφαδίτης

Ο **Σοφαδίτης** ή **Ονόχωνος** ή **Κουάριος**   είναι παραπόταμος του Πηνειού. 

Πηγάζει από τα βουνά του Κέδρου στο νότιο άκρο του Νομού Καρδίτσας, διέρχεται από την πόλη των Σοφάδων και πριν από τον Παλαμά, στο ύψος του χωριού Καλυβάκια, ενώνεται με τον Φαρσαλίτη και λίγο πιο κάτω, μεταξύ Παλαμά και Βλοχού ενώνονται με  τον Ενιπέα, ο οποίος συμβάλλει στον Πηνειό στο ύψος του χωριού Κεραμίδι.

Με τα νερά του σχηματίστηκε η Λίμνη Σμοκόβου. Ο Σοφαδίτης χαρακτηρίζεται ως ποταμός θερινής ροής και περνά κατά μήκος από πεδινά χωριά καθώς και από την κωμόπολη Σοφάδες.

## Παραπομπές


Κατηγορία:Περιφερειακή ενότητα Καρδίτσας
Ρίξα του Βέρλε

Η **Ρίξα** (γερμ.: *Rixa von Werle*, απεβ. 26 Νοεμβρίου 1317) από τον Οίκο του Μεκλεμβούργου ήταν κόρη του κυρίου του Βέρλε και με τον γάμο της έγινε δούκισσα του Μπράουνσβαϊγκ-Λύνεμπουργκ.

## Βιογραφία
Ήταν η μόνη κόρη του Ερρίκου Α΄ κυρίου του Μεκλεμβούργου-Βέρλε και της συζύγου του Ρίκισας των Μπγιέλμπο, κόρης του Μπίργιερ Μάγκνουσον αντιβασιλιά (jarl) της Σουηδίας.

## Oικογένεια
Η Ρίξα του Βέρλε παντρεύτηκε στις 10 Ιανουαρίου 1284 με τον Αλβέρτο Β΄ δούκα του Μπράουνσβαϊγκ-Λύνεμπουργκ-Βόλφενμπυτελ και είχαν παιδιά:
* Λούτερ (Λούθηρος) απεβ. π.1334, εντάχθηκε στο Τευτονικό Τάγμα.
* Μπρούνο απεβ.1303.
* Αδελαΐδα απεβ. π.1311, παντρεύτηκε τον Ιωάννη λάντγκραβο της Κάτω Έσσης.
* Μωντ (Ματθίλδη) απεβ. 1356.
* Όθων 1292-1344, δούκας του Μπράουνσβαϊγκ-Λύνεμπουργκ.
* Αλβέρτος Β΄ -1359), επίσκοπος του Χάλμπερστατ.
* Γουλιέλμος π.1295-1318.
* Ερρίκος Γ΄ -1363, επίσκοπος του Χίλντεσχαϊμ.
* Ρίχεντσα π.1298-1317, ηγουμένη του αβαείου Γκάντερσχαϊμ.
* Μάγκνους Α΄ π.1304-1369, δούκας του Μπράουνσβαϊγκ-Βόλφενμπυτελ.
* Ερνέστος Α΄ π.1305-1367, δούκας του Μπράουνσβαϊγκ-Γκέτινγκεν.

## Πρόγονοι

## Εξωτερικοί σύνδεσμοι
* thePeerage.com, σελίδα 535

## Παραπομπές


Κατηγορία:Οίκος του Μεκλεμβούργου
Σεμίραμις Παληού

Η **Σεμίραμις Παληού** γεννήθηκε το 1976-77, είναι κόρη του εφοπλιστή Συμεών Παληού, έχει μία αδερφή την Αλίκη, και είναι η τρέχουσα διευθύνων σύμβουλος της Diana Shipping Inc. από το 2021. Είναι επίσης πρόεδρος της Ελληνικής Ένωσης Προστασίας Θαλάσσιου Περιβάλλοντος, ή HELMEPA, από το 2020.

## Επαγγελματική σταδιοδρομία

Έχει σπουδάσει μηχανολογία στο Ιμπίριαλ Κόλετζ του Λονδίνου και έχει κάνει μεταπτυχιακό πάνω στην ναυπηγία στο Πανεπιστημιακό Κολέγιο Λονδίνου. Η καριέρα της ξεκίνησε το 1996 στην Lloyd's Register of Shipping στην οποία εργαζόταν για 2 χρόνια ως ασκούμενη επιθεωρήτρια πλοίων. Μετά από αυτό δραστηριοποιήθηκε σε εταιρείες συμφερόντων της οικογένειάς της όπως η Alpha Sigma Shipping και η Diana Shipping Inc.. Από το 2007 έως και το 2010 ανέλαβε διευθύντρια και πρόεδρος στην Alpha Sigma Shipping. Από τον Φεβρουάριο του 2010 μέχρι και τον Νοέμβριο του 2015, ήταν επικεφαλής στα τμήματα Operations, Τεχνικό και Πληρωμάτων της Diana Shipping, ενώ από τον Νοέμβριο του ιδίου χρόνου μέχρι και τον Οκτώβριο του 2016 ανέλαβε και αντιπρόεδρος της ίδια εταιρείας. To Μάϊο του 2018 η γενική συνέλευση των μετόχων της Diana Shipping εξέλεξε την Σεμίραμις στο διοικητικό συμβούλιο. Από τον Αύγουστο το 2018 ήταν η γενική επιχειρησιακή διευθύντρια της εταιρείας (COO). Το 2021 ανήλθε σε CEO της Diana Shipping.

Στις 29 Ιουνίου του 2020 εκλέχθηκε 14η πρόεδρος της Ελληνικής Ένωσης Προστασίας Θαλάσσιου Περιβάλλοντος (HELMEPA). Είναι η πρώτη γυναίκα πρόεδρος στην ιστορία της HELMEPA. Εξελέγη για πρώτη φορά στο διοικητικό συμβούλιο της ένωσης το 2018 και ασχολούνταν από πάντα με τα ζητήματα προστασίας του θαλάσσιου περιβάλλοντος. Από τον Νοέμβριο του 2020 είναι και πλέον μέλος του διοικητικού συμβουλίου της United Kingdom Mutual Steam Ship Assurance Association μαζί με άλλες μεγάλες προσωπικότητες της ναυτιλίας όπως η Αγγελική Φράγκου.

Είναι μέλος του διοικητικού συμβουλίου της Ένωσης Ελλήνων Εφοπλιστών.

Το 2022 κατατάχθηκε στην 75η θέση στη λίστα του Lloyd's με τους 100 ανθρώπους με την μεγαλύτερη επιρροή στην ναυτιλιακή βιομηχανία και το 2023 στην 73η. 

## Παραπομπές

Κατηγορία:Ελληνίδες επιχειρηματίες
Κατηγορία:Έλληνες εφοπλιστές
Όμορφη Εκκλησιά (Αίγινα)

Η **Εκκλησία των Αγίων Θεοδώρων**, περισσότερο γνωστή ως **Όμορφη Εκκλησιά**, είναι εκκλησία στην Αίγινα, στην Περιφέρεια Αττικής, στην Ελλάδα.

## Τοποθεσία
Η συγκεκριμένη κατασκευή βρίσκεται επί της οδού μεταξύ της πόλεως της Αίγινας και του οικισμού Παλαιοχώρα, στο ύψος του οικισμού Κυψέλη.

## Ιστορία και περιγραφή
Ανεγερθείσα κατά τη διάρκεια της μεσοβυζαντινής περιόδου, πιο συγκεκριμένα κατά τη διάρκεια του 12ου αιώνα, η συγκεκριμένη μονόχωρη καμαροσκέπαστη εκκλησία είναι αφιερωμένη στους Αγίους Θεοδώρους. Χτισμένη ισοδομικά από τετράγωνους πελεκητούς πωρόλιθους, οι οποίοι αποτελούν σπόλια προερχόμενα από αρχαία μνημεία του νησιού, το εσωτερικό της είναι διακοσμημένο με τοιχογραφίες, οι οποίες αποτελούν χαρακτηριστικά παραδείγματα βυζαντινής ζωγραφικής, η πλειοψηφία εκ των οποίων διατηρούνται σε καλή κατάσταση. Κύριες θεματολογίες των συγκεκριμένων τοιχογραφιών αποτελούν η Σταύρωση και η Ανάληψη.

## Παραπομπές


## Πηγές

* 
* 

Κατηγορία:Κτίρια και κατασκευές στην Αττική
Κατηγορία:Βυζαντινές εκκλησίες στην Ελλάδα
Κατηγορία:Αίγινα
Σοφία του Βρανδεμβούργου

Η **Σοφία**, γερμ.: *Sophie von Brandenburg, von Hohenzollern* (6 Ιουνίου 1568 - 7 Δεκεμβρίου 1622) από τον Οίκο των Χοεντσόλερν ήταν κόρη του εκλέκτορα του Βρανδεμβούργου και με τον γάμο της έγινε εκλέκτορας της Σαξονίας. Ήταν επίτροπος από το 1591 έως το 1601 κατά τη διάρκεια της ανηλικιότητας του γιου της Χριστιανού Β΄.

## Βιογραφία
Γεννήθηκε στο κάστρο Τσέχλιν (Zechlin), στο Ράινσμπεργκ, ως κόρη του Ιωάννη-Γεωργίου εκλέκτορα του Βρανδεμβούργου (1525–1598) από τον δεύτερο γάμο του με τη Σαβίνα των Χοεντσόλερν (1548–1575), κόρη του Γεωργίου μαργράβου του Βρανδεμβούργου-Άνσμπαχ.

Στις 25 Απριλίου 1582 στη Δρέσδη, η Σοφία παντρεύτηκε τον Χριστιανό Α΄ εκλέκτορα της Σαξονίας (1560–1591). Η Σοφία ήταν 14 ετών στο γάμο της και μετά από ένα χρόνο απέκτησε το πρώτο της παιδί.

### Επίτροπος
Μετά το τέλος τού συζύγου της, ο οποίος απεβίωσε σε ηλικία 31 ετών, η Σοφία μαζί με τον Φρειδερίκο-Γουλιέλμο Α΄ δούκα της Σαξονίας-Βαϊμάρης, έγιναν επίτροπος του εκλεκτοράτου για τον μεγαλύτερο γιο της.

Η Σοφία ήταν πιστή Λουθηρανή και πολέμησε κατά τού κρυπτοκαλβινισμού στη Σαξονία. Μετά το τέλος του Χριστιανού Α΄ το 1591, έβαλε τον Καλβινιστή Καγκελάριο Νικόλαο Κρελ, αντίπαλο της λουθηρανικής πίστης, να φυλακιστεί στο φρούριο του Κένιγκσταϊν και το 1601 να τον εκτελέσουν στο Νόιμαρκτ της Δρέσδης. Σε συσχετισμό της ευσεβούς χήρας Ιουδήθ στο Bιβλίο της Ιουδήθ της Παλαιάς Διαθήκης, οι πιστοί Λουθηρανοί την εόρταζαν στη συνέχεια ως "η Ιουδήθ της Σαξονίας".

Ως χήρα, η Σοφία ζούσε στην *Οικία της κυρίας μητέρας* (Fraumutterhaus) στη Δρέσδη ή στο κάστρο Κόντιτς. Έκοψε τα δικά της χρυσά νομίσματα (τα *δουκάτα της Σοφίας*, Sophiendukaten). Διατηρούσε επίσης την παλαιά Φραγκισκανική εκκλησία στη Δρέσδη έτοιμη για θεία λειτουργία (1599–1610), η οποία μετά από αυτήν ονομαζόταν εκκλησία της Σοφίας. Ο *Κήπος της Δούκισσας* (der Herzogin Garten) πήρε επίσης το όνομά του από τη δούκισσα Σοφία. Απεβίωσε στο κάστρο Κόλντιτς.

## Οικογένεια
Παντρεύτηκε το 1582 τον  Χριστιανό Α΄ των Βέττιν εκλέκτορα της Σαξονίας και είχε τέκνα:
* Χριστιανός Β΄ 1583-1611, εκλέκτορας της Σαξονίας.
* Ιωάννης-Γεώργιος Α΄ 1585-1656, διάδοχος του αδελφού του ως εκλέκτορας της Σαξονίας.
* Σοφία 1587-1635, παντρεύτηκε τον Φραγκίσκο δούκα της Πομερανίας.
* Αύγουστος 1589-1615 διοικητής της επισκοπής του Νάουμπουργκ-Τσάιτς. Νυμφεύτηκε, αλλά ήταν άτεκνος.
* Δωροθέα 1591-1617), πριγκίπισσα-ηγουμένη του Κβέντλινμπουργκ (1610).
* Ελισάβετ 1588-1589, απεβ. 1 έτους, Άννα-Σαβίνα 1586, απεβ. νήπιο.

## Πρόγονοι


## Βιογραφικοί λογαριασμοί
* Franz Blanckmeister: *Kurfürstin Anna Sophie von Sachsen: eine evangelische Bekennerin*, Barmen [um 1891]
* Franz Otto Stichart: *Galerie der Sächsischen Fürstinnen; Biogr.* *Skizzen sämmtl.* *Ahnfrauen d.* *Königl.* *Hauses Sachsen.* *Quellengemäß πιο σκοτεινός.* , Λειψία 1857
* Ute Essegern: *Fürstinnen am kursächsischen Hof*, Leipziger Universitätsverlag, 2007

## Εξωτερικοί σύνδεσμοι
* https://web.archive.org/web/20110719065438/http://www.neumarkt-dresden.de/nikolaus-krell.html
* http://www.geneall.net/D/per_page.php?id=16340

## Παραπομπές

Κατηγορία:Εκλέκτειρες της Σαξονίας
Κατηγορία:Οίκος των Βέττιν
Κατηγορία:Οίκος των Χοεντσόλερν
Ο κόσμος της σιωπής (ταινία)

***Ο κόσμος της σιωπής*** (Γαλλικά: *Le Monde du silence*) είναι γαλλική ταινία ντοκιμαντέρ του 1956 σε σκηνοθεσία Ζακ-Ιβ Κουστώ και Λουί Μαλ.

Είναι μία από τις πρώτες ταινίες στην ιστορία της υποβρύχιας έγχρωμης φωτογραφίας που χρησιμοποιήθηκε για να καταγράψει τα βάθη των ωκεανών. Ο τίτλος της ταινίας προέρχεται από το ομώνυμο βιβλίο του Ζακ-Ιβ Κουστώ του 1953, αν και δεν περιλαμβάνει το περιεχόμενο του βιβλίου αλλά μόνο τις υποβρύχιες εξερευνήσεις που πραγματοποιήθηκαν στο πλοίο *Καλυψώ* το 1954 και το 1955.

Το 1956 με τη συμμετοχή της στο Φεστιβάλ των Καννών η ταινία κέρδισε τον Χρυσό Φοίνικα. Το 1957, στις Ηνωμένες Πολιτείες, κέρδισε το Όσκαρ καλύτερου ντοκιμαντέρ.

## Η ταινία
Η ταινία αρχίζει με το ακόλουθο κείμενο: «Πενήντα μέτρα κάτω από την επιφάνεια, γυρίζεται μια ταινία. Εξοπλισμένοι με σκάφανδρα πεπιεσμένου αέρα, οι δύτες είναι απαλλαγμένοι από τη βαρύτητα. Ελίσσονται ελεύθερα».

Είναι η πρώτη ταινία μεγάλου μήκους του Ζακ-Ιβ Κουστώ και παρουσιάζει έναν κόσμο που οι περισσότεροι από τους θεατές δεν θα δουν ποτέ ζωντανά: τον όμορφο, πολύχρωμο και μυστηριακό κόσμο στα βάθη του ωκεανού. Παρουσιάζονται τεράστια κοπάδια φαλαινών, επικίνδυνοι καρχαρίες, τεράστιες χελώνες και βυθισμένα ναυάγια.

Ταξιδεύοντας με το πλοίο *Καλυψώ*, ένα πρώην βρετανικό ναρκαλιευτικό που ο Κουστώ μετέτρεψε σε πλοίο ωκεανογραφικής έρευνας, η ομάδα των δυτών περιόδευσε μεταξύ 1954 και 1955 για εκατοντάδες ώρες στη Μεσόγειο θάλασσα, τον Περσικό Κόλπο, την Ερυθρά Θάλασσα και τον Ινδικό Ωκεανό. Από τα 25 χιλιόμετρα της ταινίας που γυρίσθηκαν, αξιοποιήθηκαν τα 2.500 μέτρα στο τελικό κομμάτι της ταινίας. Οι ηθοποιοί και οι άλλοι συντελεστές της ταινίας ήταν οι ίδιοι ναυτικοί που απάρτιζαν το πλήρωμα του πλοίου *Καλυψώ*: ο Ζακ-Ιβ Κουστώ (καπετάνιος, δύτης, σκηνοθέτης, φωτογράφος), ο Λουί Μαλ (βοηθός σκηνοθέτη), ο Φρανσουά Σαού (δεύτερος καπετάνιος) , ο Φρεντερίκ Ντυμά (δύτης, φωτογράφος), ο Αλμπέρ Φαλκό (δύτης, φωτογράφος), ο Αντρέ Λαμπάν (δύτης, χημικός μηχανικός), ο Ντενί Μαρτέν-Λαβάλ (γιατρός επί του σκάφους) και ο Ανρί Πλε (επικεφαλής βάρδιας).

## Βραβεία-Διακρίσεις
Το 1956 η ταινία κέρδισε τον Χρυσό Φοίνικα στο Φεστιβάλ των Καννών. Ήταν υποψήφια στην κατηγορία βραβείων σκηνοθέτη και στο ειδικό βραβείο κριτικής επιτροπής του ίδιου φεστιβάλ. Έλαβε επίσης το βραβείο Μελιές (βραβείο κριτικών για την καλύτερη γαλλική ταινία) και το Εθνικό βραβείο κριτικής (National Board of Review) για την καλύτερη ξένη ταινία το 1956.

Το 1957, στις Ηνωμένες Πολιτείες, *Ο κόσμος της σιωπής* κέρδισε το Όσκαρ για το Καλύτερο Ντοκιμαντέρ.

Η ταινία είναι η πρώτη ταινία ντοκιμαντέρ στο box office του γαλλικού κινηματογράφου με 4.600.000 εισιτήρια.

## Εξωτερικοί σύνδεσμοι

* Τρέιλερ του ντοκυμαντέρ στο youtube

## Παραπομπές


Κατηγορία:Ταινίες του 1956
Κατηγορία:Γαλλικές ταινίες της δεκαετίας 1950
Κατηγορία:Γαλλόφωνες ταινίες
Κατηγορία:Ταινίες σε σκηνοθεσία Λουί Μαλ
Πουντεντιάνα

H **Πουντεντιάνα** (*Pudentiana*, εξελληνισμένα: **Πουδεντιανή**) είναι μια παραδοσιακή χριστιανή αγία και μάρτυρας του 2ου αιώνα που αρνήθηκε να λατρέψει τους Ρωμαίους Αυτοκράτορες Μάρκο Αυρήλιο και Αντωνίνο Ευσεβή ως θεότητες. Μερικές φορές είναι τοπικά γνωστή ως Ποτεντιάνα και συχνά συνδυάζεται με την μάρτυρα αδερφή της, Πραξίδη.

## Θρύλος
Σύμφωνα με τα καταγεγραμμένα γεγονότα και τη Μαρτυρολογία του Ράιχεναου, ήταν Ρωμαία παρθένα της παλαιοχριστιανικής εκκλησίας, κόρη του Αγίου Πούντενς, φίλη των Αποστόλων και αδελφή της Πραξίδης. Η Πραξίδη (ή Πραξηδίς) και η Πουντεντιάνα, μαζί με τον πρεσβευτή Πάστορα και Πάπα Πίο Α΄, έχτισαν ένα βαπτιστήριο στην εκκλησία μέσα στο σπίτι του πατέρα τους και άρχισαν να βαφτίζουν ειδωλολάτρες. Η Πουντεντιάνα πέθανε σε ηλικία 16 ετών, πιθανώς ως μάρτυρας και θάφτηκε δίπλα στον πατέρα της Πούντενς, στις κατακόμβες της Πρισίλα στην Σαλάρια οδό.

Ενώ υπάρχουν αποδείξεις για τη ζωή του Πούντενς (εξελληνισμένα: Πούδης), δεν υπάρχουν άμεσες ενδείξεις ούτε για την Πουντεντιάνα ούτε για την Πραξίδη. Είναι πιθανόν ότι η «*ecclesia Pudentiana*» (Εκκλησία του Πούντενς) της πρώιμης Εκκλησίας θεωρήθηκε ως «Αγία Πουντεντιάνα».

## Εορτασμός
Μια βασιλική στη Ρώμη (Σάντα Πουντεντσιάνα) πήρε το όνομά της και η μνήμη της κατά το Γενικό Ρωμαϊκό Ημερολόγιο εορταζόταν στις 19 Μαΐου έως την αναθεώρησή της το 1969. Η Πουντεντιάνα δεν αναφέρεται ούτε εκεί ούτε στη Ρωμαϊκή Μαρτυρολογία καθώς θεωρείται πρόσωπο που δεν υπήρξε ποτέ.

Ο Ισπανός κατακτητής Μιγκέλ Λόπεζ ντε Λεγκαζπί, ιδρυτής της σύγχρονης πόλης της Μανίλα, απέκτησε την κατοχή του εδάφους στις 19 Μαΐου 1571. Δεδομένου ότι ήταν η γιορτή της Πουντεντιάνα (στα ισπανικά: Potenciana, Ποτενσιάνα), ο Λεγκαζπί την δήλωσε ως προστάτη για τις σημερινές Φιλιππίνες.

Με την Αποστολική Επιστολή *Impositi Nobis* της 12ης Σεπτεμβρίου 1942, ο Πάπας Πίος ΙΒ΄, κατόπιν αιτήματος της επισκοπής των Φιλιππίνων, κήρυξε την Παναγία με τον τίτλο της Αμώμου Σύλληψης ως κύρια προστάτη της χώρας, με τις Αγίες Πουντεντιάνα και Ρόζα Λίμας ως δευτερεύοντες προστάτιδες, αναφέροντας ότι τα ιστορικά έγγραφα έδειξαν ότι η Πουντεντιάνα ήταν προστάτης από τον 16ο αιώνα και η Ρόζα της Λίμα από τον 17ο. Σήμερα, η Ιντραμούρος (ιστορική περιτοιχισμένη περιοχή μέσα στην πόλη της Μανίλα, την πρωτεύουσα των Φιλιππίνων) έχει ακόμα έναν δρόμο που φέρει το όνομά της.

## Ομώνυμη πόλη στη Νουμιδία
Το όνομα *Pudentiana* είναι επίσης το όνομα μιας αρχαίας πόλης και επισκοπικής έδρας στη ρωμαϊκή επαρχία της Νουμιδίας, η οποία είναι μεταξύ των τίτλων που αναφέρονται στο *Annuario Pontificio* (*Ετήσιο Παπικό Ημερολόγιο*). Δύο κάτοχοι της επίτιμης έδρας έχουν γίνει καρδινάλιοι: Μάριο Κασαριέγκο ι Ασεβέντο και Όσκαρ Αντρές Ροντρίγκεζ Μαραντιάγκα.

## Παραπομπές


Κατηγορία:Χριστιανοί μάρτυρες του 2ου αιώνα
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Citibank

H **Citibank** είναι το τραπεζικό ίδρυμα λιανικής τραπεζικής του πολυεθνικού ομίλου χρηματοοικονομικών υπηρεσιών Citigroup. Η Citibank ιδρύθηκε το 1812 ως City Bank of New York και αργότερα μετονομάστηκε σε First National City Bank of New York. Η τράπεζα διαθέτει 2.649 καταστήματα σε 19 χώρες, συμπεριλαμβανομένων 723 καταστημάτων στις Ηνωμένες Πολιτείες και 1.494 καταστημάτων στο Μεξικό, τα οποία διαχειρίζεται η θυγατρική της, Banamex. Τα καταστήματα στις ΗΠΑ είναι συγκεντρωμένα σε έξι μητροπολιτικές περιοχές: Νέα Υόρκη, Σικάγο, Λος Άντζελες, Σαν Φρανσίσκο, Ουάσιγκτον και Μαϊάμι. Εκτός από τις ΗΠΑ και το Μεξικό, τα περισσότερα καταστήματα της εταιρείας βρίσκονται στην Πολωνία, τη Ρωσία, την Ινδία και τα Ηνωμένα Αραβικά Εμιράτα. 

Ως αποτέλεσμα της χρηματοπιστωτικής κρίσης του 2007–2008 και των τεράστιων απωλειών που υπέστη η αξία των ενυπόθηκων περιουσιακών στοιχείων της, η Citigroup, μητρική της Citibank, έλαβε ενίσχυση διάσωσης με τη μορφή επένδυσης από το Υπουργείο Οικονομικών των ΗΠΑ. Στις 23 Νοεμβρίου 2008, εκτός από μια αρχική επένδυση 25 δισεκατομμυρίων δολαρίων, άλλα 20 δισεκατομμύρια δολάρια επενδύθηκαν στην εταιρεία μαζί με εγγυήσεις για επικίνδυνα περιουσιακά στοιχεία ύψους 306 δισεκατομμυρίων δολαρίων. Οι εγγυήσεις δόθηκαν σε μια εποχή που οι αγορές δεν ήταν σίγουρες ότι η Citi είχε αρκετή ρευστότητα για να καλύψει τις ζημίες από αυτές τις επενδύσεις. Τελικά, οι μετοχές της Citi που ανέλαβε το Υπουργείο Οικονομικών σε αντάλλαγμα για τις εγγυήσεις που εξέδωσε απέφεραν καθαρό κέρδος στο Δημόσιο Ταμείο, καθώς η Citi είχε αρκετή ρευστότητα και δεν χρειάστηκε να χρησιμοποιηθούν οι εγγυήσεις. Μέχρι το 2010, η Citibank είχε εξοφλήσει πλήρως τα δάνεια από το Υπουργείο Οικονομικών, συμπεριλαμβανομένων των τόκων, με αποτέλεσμα καθαρό κέρδος για την ομοσπονδιακή κυβέρνηση των ΗΠΑ.

## Παραπομπές


Κατηγορία:Οικογένεια Ροκφέλερ
Κατηγορία:Τράπεζες των ΗΠΑ
Κίνυρα Ροδόπης

Τα **Κίνυρα** είναι πεδινό χωριό της Θράκης στην Περιφερειακή Ενότητα Ροδόπης.

## Γενικά στοιχεία
Τα Κίνυρα βρίσκονται στην βορειοανατολική άκρη του κάμπου της Κομοτηνής και τους νότιους πρόποδες της οροσειράς της Ανατολικής Ροδόπης σε υψόμετρο 130 μέτρων. Απέχουν 8 χιλιόμετρα Α.-ΝΑ. από την Φιλλύρα (έδρα του δήμου) και 30 χιλιόμετρα Α. από την Κομοτηνή. Το χωριό είναι κτισμένο σε ψηλό λόφο με πανοραμική θέα της ευρύτερης περιοχής, νότια τον Λίσσο ποταμό και δίπλα - ανατολικά τον οικισμό Νικητές. 

Ως οικισμός αναφέρεται επίσημα το 1924 στο ΦΕΚ 194Α - 14/08/1924 να προσαρτάται στην τότε κοινότητα Αρριανών. Σύμφωνα με το Πρόγραμμα «Καλλικράτης» αποτελεί την τοπική κοινότητα Κινύρων που υπάγεται στη δημοτική κοινότητα Αρριανών του Δήμου Αρριανών και σύμφωνα με την απογραφή του 2021 έχει  πληθυσμό 151 κατοίκους.**

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Γενικός Διευθυντής του Παγκόσμιου Οργανισμού Εμπορίου

Ο **γενικός διευθυντής του Παγκόσμιου Οργανισμού Εμπορίου** είναι ο επικεφαλής του Παγκόσμιου Οργανισμού Εμπορίου (ΠΟΕ), ο οποίος είναι υπεύθυνος για την εποπτεία και τη διεύθυνση των διοικητικών εργασιών του οργανισμού. Δεδομένου ότι οι αποφάσεις του Παγκόσμιου Οργανισμού Εμπορίου λαμβάνονται από τα κράτη μέλη, είτε μέσω υπουργικής διάσκεψης είτε μέσω του Γενικού Συμβουλίου, ο γενικός διευθυντής έχει μικρή εξουσία σε θέματα πολιτικής - ο ρόλος του είναι κατά κύριο λόγο συμβουλευτικός και διαχειριστικός. Ο γενικός διευθυντής εποπτεύει τη γραμματεία του ΠΟΕ που αριθμεί περίπου 700 υπαλλήλους και διορίζεται από τα μέλη του ΠΟΕ για θητεία τεσσάρων ετών.

Η θέση του Γενικού Διευθυντή ήταν κενή από τις 31 Αυγούστου 2020 μετά την παραίτηση του Roberto Azevêdo από τη Βραζιλία, ο οποίος κατείχε τη θέση από την 1η Σεπτεμβρίου 2013. Στις 5 Φεβρουαρίου 2021, η Νγκόζι Οκόντζο-Ιουεάλα από τη Νιγηρία εξασφάλισε την υποστήριξη των Ηνωμένων Πολιτειών για τη θέση. Ανέλαβε καθήκοντα την 1η Μαρτίου 2021 και έγινε τόσο η πρώτη γυναίκα όσο και η πρώτη Αφρικανική που κατείχε αυτήν τη θέση.

Πριν από τη σύσταση του ΠΟΕ, ο προκάτοχος οργανισμός «Γενική Συμφωνία Δασμών και Εμπορίου» (GATT) είχε επίσης το ανάλογο αξίωμα του γενικού διευθυντή. Ο Peter Sutherland ήταν ο τελευταίος γενικός διευθυντής της GATT και πρώτος του ΠΟΕ.

## Κατάλογος Γενικών Διευθυντών
Αυτός είναι ένας κατάλογος των προηγούμενων κατόχων της θέσης του γενικού διευθυντή του Οργανισμού. Η θέση δημιουργήθηκε το 1995, αν και το προηγούμενο αξίωμα του εκτελεστικού γραμματέα θεωρείται συχνά ως άμεσο αντίστοιχο.

## Παραπομπές


Κατηγορία:Παγκόσμιος Οργανισμός Εμπορίου
Νικητές Ροδόπης

Οι **Νικητές** είναι πεδινό χωριό της Θράκης στην Περιφερειακή Ενότητα Ροδόπης.

## Γενικά στοιχεία
Οι Νικητές βρίσκονται στην βορειοανατολική άκρη του κάμπου της Κομοτηνής  και σε υψόμετρο 140 μέτρων. Το χωριό απέχει 9 χιλιόμετρα Α.-ΝΑ. από την Φιλλύρα (έδρα του δήμου) και 31 χιλιόμετρα Α. από την Κομοτηνή. Νότια του περνάει ο Λίσσος ποταμός και δίπλα - δυτικά είναι ο οικισμός Κίνυρα. Η παλιά ονομασία του είναι *Ούτς Γαζή* και μετά την απελευθέρωση της Θράκης αναφέρεται επίσημα το 1924 στο ΦΕΚ 194Α - 14/08/1924 να προσαρτάται στην τότε κοινότητα Αρριανών. Η τωρινή του ονομασία οφείλεται στους τρείς τάφους - μαυσωλεία που βρίσκονται σε λόφο 1 χιλιόμετρο δυτικά του χωριού. Σύμφωνα με το Πρόγραμμα «Καλλικράτης» αποτελεί την τοπική κοινότητα Κινύρων που υπάγεται στη δημοτική κοινότητα Αρριανών του Δήμου Αρριανών και σύμφωνα με την απογραφή του 2021 έχει πληθυσμό 76 κατοίκους.** Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Καράμπαλης

Ο **Καράμπαλης** είναι ο βασικότερος παραπόταμος του Καλέτζη και ρέει στον νομό  Καρδίτσας παραπόταμοι του είναι ο Γαβράς και το ρέμα Γαβρια. Πηγάζει από το όρος Ίταμος κοντά στο χωριό Ραχούλα. 
μικρογραφία|ο ποταμός Καράμπαλης στην είσοδο της Καρδίτσας
Στις 18 Σεπτέμβρη 2020 λόγω των πεσμένων δέντρων, των πολλών σκουπιδιών και της χρόνιας απουσίας καθαρισμού, το ποτάμι υπερχείλισε με αποτέλεσμα μεγάλο μέρος της Καρδίτσας να πλημυρίσει. Ο Καράμπαλης είναι πολύ μολυσμένος λόγω των λιπασμάτων, των φυτοφαρμάκων και το λυμάτων που εισέρχονται σε αυτόν από την πόλη της Καρδίτσας και τον θεσσαλικό κάμπο.  Σε κάποιες περιοχές το ύψος του νερού έφτανε τα 2 μέτρα, με αποτέλεσμα περιουσίες να καταστραφούν και 1 άτομο να χάσει την ζωή του. Αξίζει να σημειωθεί ότι αρκετές φορές τον χρόνο πλημμύριζε τον καταυλισμό τον τσιγγάνων μετά τις καταστροφικές πλημμύρες ο ποταμός καθαρίστηκε έστω και μερικώς αλλά παραμένει αναξιοποίητος.Τον Σεπτέμβρη του 2023 απείλησε να πλημμυρίσει την Καρδίτσα αλλά έσπασε και έπνιξε τον καταυλισμό των τσιγγάνων.

## Παραπομπές


Κατηγορία:Περιφερειακή ενότητα Καρδίτσας
Κατηγορία:Ποταμοί της Θεσσαλίας
Ήπιο Ροδόπης

Το **Ήπιο** είναι ημιορεινό χωριό της Θράκης στην Περιφερειακή Ενότητα Ροδόπης.

## Γεωγραφία - ιστορία
Το Ήπιο βρίσκεται στην βορειοανατολική άκρη του κάμπου της Κομοτηνής και τους νότιους πρόποδες της οροσειράς της Ανατολικής Ροδόπης σε υψόμετρο 180 μέτρα. Απέχει 12 χλμ. Α.-ΝΑ. από τη Φιλλύρα (έδρα του δήμου) και 35 χλμ. Α. από την Κομοτηνή. Στα βόρεια του χωριού περνάει ο Λίσσος ποταμός, βορειοανατολικά και δίπλα είναι το Αγιοχώρι, ανατολικά η Νέδα, νότια το Κιζάρι και δυτικά τα Αρριανά. Σημαντικό αξιοθέατό θεωρείται το νεόκτιστο θολωτό τζαμί του. 

Ως ξεχωριστός οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Αρριανών. Σύμφωνα με το Πρόγραμμα «Καλλικράτης» αποτελεί την τοπική κοινότητα Ηπίου που υπάγεται στη δημοτική ενότητα Αρριανών του Δήμου Αρριανών και σύμφωνα με την απογραφή του 2021 έχει πληθυσμό 250 κατοίκους.

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Ιταλικός ποταμός

Ο **Ιταλικός ποταμός** (γνωστός και με τις ονομασίες **Ταμπάκος** ή **Φαρσαλιώτης**) είναι ο βασικότερος παραπόταμος του  ποταμού Βρένικου. Έχει λιγοστό νερό το καλοκαίρι.

Ρέει στους νομούς Λάρισας και Καρδίτσας και πηγάζει κοντά στο χωριό Βρυσιά στον νομό Λάρισας. Ο βασικότερος παραπόταμος του είναι το ρέμα Κάκκαρα.

Κατηγορία:Περιφερειακή ενότητα Καρδίτσας
Κατηγορία:Ποταμοί της Θεσσαλίας
Κούλα Ελευθεριάδου

Η **Κούλα Ελευθεριάδου** (1923 - 6 Μαΐου 1947) ήταν Ελληνίδα αντιστασιακός που έδρασε επί Κατοχής ως μέλος της Ενιαίας Πανελλαδικής Οργάνωσης Νέων. Στέλεχος του ΚΚΕ, εκτελέστηκε την περίοδο του Εμφυλίου στη Θεσσαλονίκη με την κατηγορία πως ενέργησε ως στρατολόγος ανταρτών για τον ΔΣΕ.

## Βιογραφικά στοιχεία

Γεννήθηκε στον Σοχό Θεσσαλονίκης και αργότερα εγκαταστάθηκε οικογενειακώς στη Θεσσαλονίκη. Επί Κατοχής εντάχθηκε στην ΕΠΟΝ του ΑΠΘ και, με βάση πηγές της εποχής, υποστηρίζεται πως είχε πρωταγωνιστικό ρόλο σε διάφορες αντιστασιακές δράσεις, όπως η διαδήλωση της 26ης Οκτωβρίου 1943 με αφορμή την επέτειο της απελευθέρωσης της πόλης, η κατάθεση στεφάνου στο άγαλμα του Βότση δίπλα στον Λευκό Πύργο - παρά τη ρητή απαγόρευση των κατοχικών δυνάμεων - την 25η Μαρτίου 1944 και άλλες. Αργότερα συνελήφθη από τις δυνάμεις Κατοχής και υπέστη βασανιστήρια. Μεταπολεμικά, η ίδια υποστήριξε πως κατά τη διάρκεια της παραμονής της στις φυλακές, ήταν συγκρατούμενη του - επίσης διωκόμενου από τις κατοχικές δυνάμεις - Δημητρίου Κουφίτσα. Λίγους μήνες πριν την Απελευθέρωση αφέθηκε ελεύθερη, συνεχίζοντας τη δράση της ως στέλεχος της ΕΠΟΝ στις ανατολικές συνοικίες της Θεσσαλονίκης.

Η Ελευθεριάδου συμμετείχε το 1945 στην πενταμελή γυναικεία επιτροπή του Κομμουνιστικής Οργάνωσης Θεσσαλονίκης του ΚΚΕ και αργότερα διετέλεσε γραμματέας αχτιδικής επιτροπής για την ανατολική πλευρά πόλη. Επί Εμφυλίου Πολέμου, μέσω της θέσης της, εμπλεκόταν στο δίκτυο φυγάδευσης καταζητούμενων κομμουνιστών, στην οργάνωση των εκτελεστών της Στενής Αυτοάμυνας και σε διάφορες αποστολές οπλισμού.

Συνελήφθη τον Ιανουάριο του 1947 από την αστυνομία και παραπέμφθηκε σε έκτακτο στρατοδικείο με την κατηγορία πως είχε κεντρικό ρόλο στη στρατολόγηση ανταρτών για τον ΔΣΕ. Κατά τη διάρκεια της ανάκρισης και της δίκης αρνήθηκε τις κατηγορίες, όπως και το να παράσχει οποιαδήποτε πληροφορία. Εν τέλει κηρύχθηκε ένοχη «ηθικής αυτουργίας, παρανόμου στρατολογίας και συμμετοχής εις ομάδα» και ακολούθως καταδικάστηκε σε θάνατο. Εκτελέστηκε στις 6 Μαΐου 1947 στο Επταπύργιο, μαζί με έναν συγκατηγορούμενό της και ακολούθως οι σοροί τους τοποθετήθηκαν σε άγνωστο παρακείμενο ομαδικό τάφο.

## Παραπομπές

Κατηγορία:Μέλη της ΕΠΟΝ
Κατηγορία:Ιστορία της Θεσσαλονίκης
Κατηγορία:Εκτελεσθέντες
Κατηγορία:Έλληνες κομμουνιστές
Αλουμινόχαρτο

μικρογραφία|Ένα ρολό από αλουμινόχαρτο
μικρογραφία|Ένα ρολό αλουμινόχαρτου, με μικρόμετρο που δείχνει πάχος 13 μm (0,5 mils)
Το **αλουμινόχαρτο** είναι αλουμίνιο παρασκευασμένο σε λεπτά μεταλλικά φύλλα με πάχος μικρότερο από 0,2 mm. Χρησιμοποιούνται επίσης λεπτότεροι μετρητές έως 6 μικρόμετρα (0,24 mils). Το τυπικό αλουμινόχαρτο έχει τυπικό πάχος 0,016 mm  και το αλουμινόχαρτο βαρέως τύπου είναι συνήθως 0,024 mm. Το φύλλο είναι εύκαμπτο και μπορεί εύκολα να λυγίσει ή να τυλιχτεί γύρω από αντικείμενα. Τα λεπτά φύλλα είναι εύθραυστα και μερικές φορές ελασματικοποιούνται με άλλα υλικά όπως πλαστικό ή χαρτί για να τα καταστήσουν ισχυρότερα και πιο χρήσιμα.

## Περιβαλλοντικό ζήτημα
Ορισμένα προϊόντα από αλουμινόχαρτο μπορούν να ανακυκλωθούν περίπου στο 5% του αρχικού κόστους ενέργειας, αν και πολλά είδη αλουμινόχαρτου δεν ανακυκλώνονται λόγω δυσκολιών στον διαχωρισμό των εξαρτημάτων και της χαμηλής απόδοσης αλουμινίου.

## Παραπομπές


## Εξωτερικοί σύνδεσμοι
* 
* 

Κατηγορία:Αργίλιο
Κατηγορία:Συσκευασίες
Μίμι Μοράλες

Η **Μίμι Μοράλες** (*Mimi Morales*, γεννημένη ως Μαρία Ελβίρα Μοράλες *María Elvira Morales*, 11 Απριλίου 1976 -) είναι Κολομβιανή ηθοποιός και μοντέλο. 

## Φιλμογραφία
**Noticias Uno* - 2003, ως Παρουσιάστρια
**Enigmas del más allá* - 2005, (σειρά)
**Mujeres asesinas* - 2005, (σειρά)
**Juegos prohibidos* - 2005/06, ως Λουσία
**La marca del deseo* - 2007/08, ως Μαρία Σολεδάδ Σαντιμπάνιες
**Doña Bárbara* - 2008/09, ως Αλταγράσια Λινάρες
**Bella calamidades* - 2010, ως Εσπεράνσα Καπούρο
**[[Ο Θρίαμβος της Αγάπης|Triunfo del amor]]* - 2010/11, ως Λούσι
**Lecciones para un beso* - 2011, ως Λένα (ταινία)
**Poquita ropa* - 2011, (ταινία)
**Fortuna* - 2013, ως Καρολίνα Χιλ Λαντέσμα
**La impostora* - 2014, ως Καρίνα Ατσεβέδο Γκονσάλες
**[[Ιταλίδα Νύφη|Muchacha italiana viene a casarse]]* - 2014/15, ως Σόνια Ρολντάν ντε Άνχελες
**El Capo* - 2016/17, ως Βαλέρια Μπουενρόστρο
**Paquita la del Barrio* - 2017, ως Καρμίνα
**Muy padres* - 2017/18, ως Γίνα Πάολα Ρόχας
**Por amar sin ley 2* - 2019, ως Βιολέτα ντε Καμάτσο (γκεστ εμφάνιση)
**Quererlo todo* - 2020/21, ως Μαγδαλένα "Μάγδα" Μπουσταμάντε

## Παραπομπές


## Εξωτερικοί Σύνδεσμοι

* 
* Sitio oficial
* 
* 

Κατηγορία:Κολομβιανοί ηθοποιοί
Κατηγορία:Κολομβιανές μοντέλα
Αγνή του Μπράουνσβαϊγκ-Λύνεμπουργκ

Η **Αγνή**, γερμ.: Agnes von Braunsweig-Lüneburg von Welfen (πριν το 1356 - 1430/1434) από τον Οίκος των Γουέλφων ήταν κόρη του δούκα του Μπράουνσβαϊγκ-Λύνεμποργκ και με τους γάμους της έγινε πρώτα κόμισσα του Μάνσφελντ, μετά δούκισσα της Πομερανίας και αργότερα δούκισσα του Μεκλεμβούργου. 

## Βιογραφία
Ήταν η πέμπτη κόρη του Μάγκνους Β΄ δούκα του Μπράουνσβαϊγκ-Λύνεμπουργκ και της Αικατερίνης των Άνχαλτ, κόρης του Βερνάρδου Γ΄ πρίγκιπα του Άνχαλτ-Μπέρνμπουργκ.

Τρίτος σύζυγός της ήταν ο Αλβέρτος Γ΄ δούκας της Σουηδίας, πρώην βασιλιάς της Σουηδίας. Η Αγνή δεν θεωρείται βασίλισσα της Σουηδίας, διότι ο Αλβέρτος είχε εκτοπιστεί από τη Σουηδία πριν παντρευτούν, αλλά στο Μεκλεμβούργο εθεωρείτο βασίλισσα, καθώς ο Αλβέρτος δεν παραιτήθηκε από την αξίωσή του στη Σουηδία μέχρι το 1405.

Ο Αγνή απεβίωσε μεταξύ 1 Αυγούστου 1430 και 22 Δεκεμβρίου 1434 και τάφηκε στο Γκάντεμπους.

## Οικογένεια
Το 1366 ο Αγνή παντρεύτηκε τον  Μπούρκχαρντ Ε΄ (Η΄) κόμη του Μάνσφελντ (απεβ. 1389/1390).

Μεταξύ 1389 και 1391 η Αγνή παντρεύτηκε για δεύτερη φορά με τον Μπόγκισλαβ ΣΤ΄ δούκα της Πομερανίας (απεβ.1393) στο Σέλε και είχε τέκνα:
* Αγνή, μνηστεύθηκε με τον Βαλτάσαρ κύριο του Βέρλε, αλλά μάλλον ο γάμος τελικά δεν έγινε.
* Σοφία απεβ. π.1408, παντρεύτηκε τον Έρικ Α΄ δούκα του Μεκλεμβούργου.

Η Αγνή παντρεύτηκε για τρίτη φορά στο Σβερίν, στις 12/13 Φεβρουαρίου 1396, με τον χήρο πρώην βασιλιά Αλβέρτο της Σουηδίας, ο οποίος τότε ήταν ο Αλβέρτος Γ΄ δούκας  του Mεκλεμβούργου (π. 1338-1412). Το ζευγάρι είχε έναν γιο:
*  Aλβέρτος Ε΄ 1397-1423, δούκας του Mεκλεμβούργου και του Σβερίν.

## Παραπμομπές


Κατηγορία:Οίκος των Γουέλφων
Αθανασία Τζάνου

Η **Αθανασία Τζάνου** (γεννημένη στις 25 Ιουνίου 1971 στην Αθήνα) είναι σύγχρονη Ελληνίδα συνθέτιδα μουσικής δωματίου και συμφωνικών έργων.

## Ζωή
Η Τζάνου σπούδασε πιάνο και σύνθεση στο Εθνικό Ωδείο Μουσικής στην Αθήνα και πήρε το πτυχίο της το 1993. Από το 1993 έως το 1998 σπούδασε σύνθεση με τον Φράνκο Ντονατόνι στο Conservatorio Giuseppe Verdi στο Μιλάνο, από όπου επίσης αποφοίτησε.  Ολοκλήρωσε την εκπαίδευσή της με μαθήματα master και εργαστήρια με τους Μπράιαν Φερνίχου, Καρλχάιντς Στοκχάουζεν και Μπογκσλόου Σέφερ.

Το 2001 έλαβε το *Βραβείο Wolfgang Amadeus Mozart του* Μότσαρτεμ στο Σάλτσμπουργκ και το *Βραβείο Johannes Brahms* στο Αμβούργο . Το 2006 έλαβε το βραβείο του Μουσικού Ιδρύματος Ernst von Siemens στο Μόναχο.

Τα έργα της έχουν εκτελεστεί σε διάφορα φεστιβάλ και σε σύγχρονες μουσικές συναυλίες σε διάφορα διεθνή κέντρα μουσικής. 

## Βιβλιογραφικά στοιχεία


Κατηγορία:Έλληνες συνθέτες
Κατηγορία:Σελίδες με μη επιθεωρημένες μεταφράσεις
Φαρσαλιώτης

Ο **Φαρσαλιώτης** ή **Βρένικος** είναι ο βασικότερος παραπόταμος του Σοφαδίτη. Πηγάζει κοντά στα Φάρσαλα και ο βασικότερος παραπόταμος του είναι ο Ιταλικός. Ο ποταμός ενώνεται με τον Σοφαδίτη, σχετικά κοντά στους Σοφάδες και σε γενικά κοντινή απόσταση από την πόλη της Καρδίτσας, και ακολουθεί μια βορειοδυτική κατεύθυνση. Ο συγκεκριμένος ποταμός το καλοκαίρι στερεύει λόγο της υπαράντιλησης του νερού αν και προς το τέλος της ποριάς του παίρνει μικρές ποσότητες νερού από τον παραπόταμο του Ιταλικό. 

## Παραπομπές


Κατηγορία:Περιφερειακή ενότητα Καρδίτσας
Κατηγορία:Ποταμοί της Θεσσαλίας
Πάμισος Θεσσαλίας

μικρογραφία|Πάμισος, 2006
μικρογραφία|Πάμισος, 2024
Ο **Πάμισος** ή Μπλιούρης είναι ποταμός του νομού Καρδίτσας και των Τρικάλων. Ο Πάμισος πηγάζει από τα Άγραφα στις δυτικές πλαγιές των βουνών Καράβα, Καραβούλα και Καζάρμα κοντά στο χωριό Οξυά. Περνάει από διάφορα χωριά με κυριότερο την κωμόπολη του Μουζακίου και χύνεται στον Πηνειό. Έχει λίγες ποσότητες νερού και το καλοκαίρι. Υπάρχει και ένας άλλος ποταμός με την ονομασία Πάμισος στην Μεσσηνία.

Κατηγορία:Ποταμοί της Ελλάδας
Μαργαρίτα του Μπράουνσβαϊγκ-Βόλφενμπυτελ

Η **Μαργαρίτα**, γερμ.: Margarete von Braunsweig-Wolfenbüttel von Welfen (1516 ή 1517 - 28 Οκτωβρίου 1580, Στάουφενμπουργκ) από τον Οίκο των Γουέλφων ήταν κόρη του δούκα του Μπράουνσβαϊγκ-Βόλφενμπυτελ και με τον γάμο της έγινε δούκισσα του Mύνστερμπεργκ, Ελς και Μπέρνστατ.

## Βιογραφία
Ήταν η πρώτη κόρη του Ερρίκου Ε΄ δούκα του Μπράουνσβαϊγκ-Βόλφενμπυτελ (1489–1568) από τον πρώτο γάμο του με τη Μαρία της Βυρτεμέργης (1496–1541), κόρη του Ερρίκου κόμη του Μονμπελιάρ και μετά της Βυρτεμβέργης.

Παντρεύτηκε στις 8 Σεπτεμβρίου 1561 στην Ολεσνίτσα τον Ιωάννη δούκα του Μύνστερμπεργκ και Ελς (1509–1565) ως δεύτερη σύζυγός του. Με άδεια από τη Συνέλευση Ευγενών, το κάστρο και η κυριαρχία του Φράνκεσταϊν προορίζοντο για τη Μαργαρίτα ως ιδιοκτησία χηρείας της (wittum). Όμως μετά από τέσσερα χρόνια γάμου χωρίς παιδιά, ο Ιωάννης απεβίωσε και ο γιος του (από τον πρώτο του γάμο με τη Χριστίνα-Αικατερίνη του Σύντλοβιτς) Κάρολος-Χριστόφορος πώλησε το Φράνκενσταϊν. Αυτό προκάλεσε μία διαμάχη μεταξύ της Μαργαρίτας και του Καρόλου-Χριστοφόρου και των κληρονόμων του, η οποία διευθετήθηκε στις 25 Απριλίου 1577 με την παρέμβαση του αυτοκράτορα Ροδόλφου Β΄ των Αψούργων υπό την ιδιότητά του ως βασιλιά της Βοημίας.

Εν τω μεταξύ η Μαργαρίτα επέστρεψε στο Μπράουνσβαϊγκ. Έζησε στην Αυλή του αδελφού της Ιουλίου μέχρι το 1569. Αυτός της έδωσε την κυριότητα και το κάστρο του Στάουφενμπουργκ,  όπου αφιερώθηκε στη φροντίδα των πενήτων, των ασθενών και των ενδεών. 

Απεβίωσε στις 28 Οκτωβρίου 1580 στο Στάουφενμπουργκ.

## Οικογένεια
Παντρεύτηκε το 1561 τον Ιωάννη των Ποντιέμπραντυ δούκα του Μύνστερμπεργκ και Ελς. Δεν απέκτησαν παπογόνους.

## Βιβλιογραφία
* Johann Samuel Ersch: *Allgemeine Encyklopädie der Wissenschaften und Künste*, μέρος 2, τομ. 21, Gleditsch, 1842, σελ.&nbsp;350

## Βιβλιογραφικές αναφορές

## Εξωτερικοί σύνδεσμοι
* Γυναίκες στην εξουσία 1540-1570

Κατηγορία:Δούκισσες του Μπράουνσβαϊγκ-Βόλφενμπυτελ
Αλεξία Κουρτελέση

Η **Αλεξία Κουρτελέση** (γεν. 23 Μαΐου 1971) είναι πρώην Ελληνίδα τζουντόκα και πολυνίκης πρωταθλήτρια Ελλάδας, η οποία αγωνίστηκε κυρίως στην κατηγορία των γυναικών με μεσαίο βάρος, και πλέον προπονήτρια τζούντο. 

Σύμφωνα με την Ελληνική Ομοσπονδία Τζούντο, είναι η κορυφαία Ελληνίδα τζουντόκα όλων των εποχών, αφού έως και το 2007 κατάφερε να συγκεντρώσει σε πανελλήνια πρωταθλήματα **22** μετάλλια, εκ των οποίων τα **20** χρυσά καθώς και **2** χάλκινα. Ήταν μέλος της ελληνικής αποστολής στους Ολυμπιακούς Αγώνες 2004  στην Αθήνα.

## Εγχώριες διοργανώσεις
Σύμφωνα με τα αρχεία της Ελληνικής Ομοσπονδίας Τζούντο, οι διακρίσεις της Αλεξίας Κουρτελέση στις εγχώριες διοργανώσεις είναι οι ακόλουθες:

### Γυναικών

### Νεανίδων

## Διεθνείς διοργανώσεις

### Ολυμπιακοί Αγώνες
Η Κουρτελέση ήταν μέλος της ελληνικής ομάδας στην κατηγορία των γυναικών μεσαίου βάρους (70 κιλά) στους Ολυμπιακούς Αγώνες 2004 στην Αθήνα, συμπληρώνοντας μια αίτηση από την Διεθνή Ομοσπονδία Τζούντο και την Ελληνική Ολυμπιακή Επιτροπή, καθώς η Ελλάδα, ως οικοδέσποινα χώρα, έλαβε αυτόματα ορισμένα προνόμια. Στους Ολυμπιακούς του 2004 συμμετείχαν από την Ελλάδα, ως οικοδέσποινα χώρα, 441 αθλητές, ενώ πάντα η οικοδέσποινα χώρα έχει πολύ περισσότερους αθλητές αναλογικά με τους άλλους Ολυμπιακούς. Η Κουρτελέση αποκλείστηκε στον πρώτο γύρο από την αργεντίνα Ελισάβετ Κόουπς με ένα ιππόν και ένα ιππόν σόι ναγκέ (σπρώξιμο του ώμου με το ένα χέρι), δύο λεπτά και πενηνταέξι δευτερόλεπτα μετά την αρχή του αγώνα.

### Μεσογειακοί Αγώνες
Η Κουρτελέση εκπροσώπησε την Ελλάδα σε Μεσογειακούς Αγώνες τρεις φορές: στο Μπάρι (1997), στην Τύνιδα (2001) και στην Αλμερία (2005).

### Βαλκανικοί Αγώνες
Σύμφωνα με τον Αθλητικό Σύλλογο "Πολυδάμας" έχει κερδίσει πέντε μετάλλια σε πέντε συμμετοχές σε Βαλκανικούς Αγώνες (χρυσό 1988, αργυρό 1990 και τρία χάλκινα 1987, 1989 και 1990).

Σύμφωνα με τα αρχεία της Ελληνικής Ομοσπονδίας Τζούντο, το χρυσό μετάλλιο ήταν στους 14ους Βαλκανικούς Αγώνες Νέων - Νεανίδων 1988, και το χάλκινο μετάλλιο του 1990 ήταν στους 15ους Βαλκανικούς Αγώνες.

## Παραπομπές

Κατηγορία:Ελληνίδες αθλήτριες
Κατηγορία:Έλληνες Βαλκανιονίκες
Κατηγορία:Έλληνες αθλητές στους Θερινούς Ολυμπιακούς Αγώνες
Κατηγορία:Έλληνες αθλητές του τζούντο
Κατηγορία:Έλληνες προπονητές τζούντο
Αικατερίνη της Πομερανίας, δούκισσα του Μπράουνσβαϊγκ-Λύνεμπουργκ

Η **Αικατερίνη**, γερμ.: Katherine von Pommern-Wolgast von Greifen (π. 1465-1526) από τον Οίκο της Πομερανίας ήταν κόρη του δούκα της Πομερανίας-Βόλγκαστ και με τον γάμο της έγινε δούκισσα του Μπράουνσβαϊγκ-Λύνεμπουργκ και πριγκίπισσα του Βόλφενμπυτελ. 

## Βιογραφία
Ήταν η τέταρτη κόρη του Έρικ Β΄ δούκα της Πομερανίας και της Σοφίας, κόρης του Μπόγκισλαβ Θ΄ δούκα της Πομερανίας-Στολπ.
 
Υπηρέτησε ως προστάτης του ιατρού Ευχάριους Ρέσλιν, ο οποίος της αφιέρωσε το *Ο κήπος με τα Ρόδα*, ένα έργο για τον τοκετό.

## Οικογένεια
Η Αικατερίνη παντρεύτηκε τον Ερρίκο Δ΄ των Γουέλφων δούκα του Μπράουνσβαϊγκ-Λύνεμπουργκ και πρίγκιπα του Βόλφενμπυτελ το 1486. Είχαν τα ακόλουθα παιδιά:
* Χριστόφορος ο *Σπάταλος* π. 1487-1558, πρίγκιπας-αρχιεπίσκοπος της Βρέμης.
* Αικατερίνη π. 1488-1563, παντρεύτηκε τον Μάγκνους Α΄ των Ασκάνια δούκα της Σαξονίας-Λάουενμπουργκ.
* Ερρίκος Ε΄ 1489–1568, δούκας του Μπράουνσβαϊγκ-Λύνεμπουργκ.
* Φραγκίσκος π. 1492-1529, πρίγκιπας-επίσκοπος του Μίντεν.
* Γεώργιος 1494-1566, πρίγκιπας-αρχιεπίσκοπος της Βρέμης.
* Έρικ π. 1500-1553, εντάχθηκε στο Τευτονικό Τάγμα.
* Γουλιέλμος απεβ. 1557, εντάχθηκε στο Τευτονικό Τάγμα.
* Eλισάβετ, ηγουμένη του Στέτερμπουργκ (μέρος του σημερινού Ζαλτσγκιτερ).
* Ιωάννης απεβ. ως παιδί.

## Παραπομπές


Κατηγορία:Δούκισσες του Μπράουνσβαϊγκ-Λύνεμπουργκ
Κατηγορία:Οίκος της Πομερανίας